
Republika e Kosovës
Republika Kosova-Republic of Kosovo
Qeveria–Vlada-Government
Ministria e Tregtisë dhe Industrisë-Ministarstvo Trgovine i Industrije-Ministry of Trade and Industry


	Agjencia për Investime dhe Përkrahjen e Ndërmarrjeve në Kosovë (KIESA)
Kosovo Investment and Enterprise Support Agency (KIESA)
Agencija za Investicije i Podršku Preduzeča na Kosovu (KIESA)



Me qëllim të promovimit të potencialeve turistike dhe punimeve artizanale/trashëgimi kulturore të Kosovës, Ministria e Tregtisë dhe Industrisë përmes Agjencisë për Investime dhe Përkrahjen e Ndërmarrjeve në Kosovë (KIESA) shpallë:


Thirrje publike për aplikim për pjesëmarrje në shtandin shtetëror të Kosovës në panairin e promovimit te produkteve artizanale dhe trashëgimisë kulturore “Fiera delle Grazie” në Curtatone, Itali më 13-16 gusht 2018

Paraqitja shtetërore organizohet nga Ministria e Tregtisë dhe Industrisë, përkatësisht Agjencia për Investime dhe Përkrahjen e Ndërmarrjeve në Kosovë KIESA, e cila mbulon shpenzimet e hapësirës ekspozuese për tri (3) subjekteve pjesëmarrëse, ndërsa shpenzimet e udhëtimit, akomodimit, ushqimit, dërgimin e materialeve promovuese, etj. të subjekteve pjesëmarrëse  do të merren përsipër nga vet subjektet pjesëmarrëse. 
Ju lutem vini re se vetëm shprehjet e interesimit të dërguara deri me datë 06.08.2018 dhe vetëm aplikacionet e plotësuara tërësisht mund të konsiderohen për vlerësim.
1. Për të aplikuar duhet dorëzuar:
0.  Aplikacionin e plotësuar më të dhënat bazike të subjektit aplikues; 
0. Dëshminë që subjekti aplikues është i regjistruar në Republikën e Kosovës;
0. Dëshminë e xhirollogarisë aktive në njërën prej bankave të licencuara nga Banka Qendrore e Kosovës;
0. Kopjen e letërnjoftimit të personit të autorizuar të subjektit aplikues, nëse personi i autorizuar është i ndryshëm nga pronari i subjektit aplikues, ju lutem bashkëngjitni autorizimin e noterizuar; 
0. Vërtetimin nga Gjykata që dëshmon që personi i autorizuar i subjektit nuk është nën hetime, kërkohet origjinali jo më i vjetër se 30 ditë;
0. Deklaratën nën betim; dhe
0. Vërtetimin tatimor të subjektit aplikues për obligimet e kryera ndaj Administratës Tatimore të Kosovës, jo më e vjetër se gjashtë (6) muaj.

Ju lutem vini re se në mungesë të cilitdo dokument të kërkuar në listën e mësipërme aplikacioni i subjektit aplikues do të diskualifikohet dhe nuk do të shqyrtohet tutje për kriteret e veçanta të listuara më poshtë.
1. Tri (3) subjektet pjesëmarrëse do të përzgjidhen sipas kritereve të veçanta në vijim dhe rangimit të pikëve:
1. Produktet artizanale/trashëgimi kulturore, maksimum dhjetë (10) pikë: një (1) pikë për një (1) produkt  artizanale/trashëgimi kulturore, tre (3) pikë për dy (2) produkte artizanale/trashëgimi kulturore, pesë (5) pikë për tri (3) produkte artizanale/trashëgimi kulturore, shtatë (7) pikë për katër (4) produkte artizanale/trashëgimi kulturore dhe dhjetë (10) pikë për pesë (5) e më shumë produkte artizanale/trashëgimi kulturore;
1. Njohuria e gjuhëve të huaja dhe aftësi prezantuese të përfaqësuesve të subjektit pjesëmarrës në panair, maksimum dhjetë (10) pikë kumulative: gjuha Angleze pesë (5) pikë, gjuha Italiane katër (4) pikë dhe gjuhët tjera një (1) pikë;

Më 03.08.2018, në ora 14:00, në sallën e takimeve të KIESA-s, zyrtarët e KIESA-s do tu përgjigjen pyetjeve lidhur me organizimin e panairit dhe për mbështetjen e kompanive për pjesëmarrje në ketë panair. Subjektet që kanë nevojë për asistencë për plotësimin e këtij formulari, këshillohen gjithashtu të marrin pjesë në ketë takim.
Subjektet që dëshirojnë të aplikojnë për të marrë pjesë në panair duhet të shprehin interesimin e tyre duke plotësuar aplikacionin dhe ta dërgojnë atë më së largu deri më 06.08.2018 në zyrën e Arkivit të Ministrisë së Tregtisë dhe Industrisë Rruga “Muharrem Fejza”, p.n. Prishtinë, 10000, Republika e Kosovës.
Në momentin e aplikimit subjekti pranon të gjitha përgjegjësitë, obligimet, kriteret dhe detyrat e parapara me legjislacionin në fuqi dhe kriteret e veçanta të parapara në këtë thirrje publike.
Informimi dhe aplikacioni për shprehje të interesit mund të merren në KIESA-MTI apo të shkarkohen nga faqet e internetit mti.rks-gov.net dhe kiesa.rks-gov.net 

